google/wiki40b huggingface dataset:
Brahma (hinduistický boh)

Brahma (-hlavný zaužívaný slovenský tvar, resp. prepis sanskritského nominatívu nahradzujúci koncové dlhé a krátkym) alebo Brahmá (-sanskritský nominatív; písmom dévanágarí: ब्रह्मा) alebo Brahman (-sanskritský kmeň; písmom dévanágarí: ब्रह्मन्) je hinduistický Boh - stvoriteľ vesmíru, ktorý spolu s Višnuom a Šivom tvoria Trimúrti, čiže 3 aspekty jedného Boha. Nemal by sa zamieňať s brahmanom (brahmou), čo je v hinduizme prvotná, neosobná, všadeprítomná a konečná duchovná realita.
V indickej mytológii sa Brahma demiurg rodí z kvetu lotosu vyrastajúceho z pupku spiaceho Višnua. Po stvorení vesmíru sa Višnu prebúdza a berie ho do svojej starostlivosti. Vývoj prebieha v kozmických cykloch. Jedna kalpa predstavuje deň Brahmu, ktorý trvá 4 320 000 000 pozemských rokov; rovnaký čas trvá aj noc Brahmu. Kalpa sa ďalej skladá z tisíca cyklov, z ktorých každý obsahuje štyri jugy. 30 dní a nocí Brahmu tvorí mesiac Brahmu (259 200 000 000 pozemských rokov). 12 mesiacov je rok Brahmu (3 110 400 000 000 pozemských rokov).
Trvanie vesmíru je ohraničené a je rovné dĺžke života Brahmu, zodpovedajúcej 100 rokom Brahmu, čo je 311 040 000 000 000 pozemských rokov; na konci ho Šiva ničí. Odhaduje sa, že teraz prebieha 51. rok Brahmu.
Rezidenciou Brahmu má byť Brahmaloka (loka - planéta), jedna z tzv. nebeských planét.
Nákladná doprava

Nákladná doprava je súhrn úkonov, ktorými sa uskutočňuje preprava nákladu. Je to činnosť spojená s cieľavedomým premiestňovaním hmotných predmetov v najrôznejších objemových, časových a priestorových súvislostiach za použitia rôznych dopravných prostriedkov a technológií. Na prepravu sa používajú lode, lietadlá, vlaky, vany alebo kamióny. V modernej dobe sa vo väčšine indermodálnej nákladnej doprave na dlhé vzdialenosti používajú kontajnery.
Futbalistka roka 2008 (Slovensko)

Najlepšia futbalistka v roku 2008 v SR, bol 1. ročník ocenenia pre najlepšiu slovenskú futbalistku. Vyhlásenie sa uskutočnilo 26. marca 2009 v bratislavskom hoteli Holiday Inn. Ocenenie pre najlepšie futbalistky sa odovzdáva za uplynutý rok súbežne s: Cena Futbalista roka a Cena Petra Dubovského 2008. Ocenenie získala 19- ročná stredopoliarka Veronika Klechová, pôsobiaca v klube ŠK Slovan Bratislava. Na druhom mieste skončila Marcela Lukácsová z FK Slovan Duslo Šaľa a na treťom Eva Kolenová taktiež z FK Slovan Duslo Šaľa.
Komiks

Komiks (-kodifikovaný tvar ; staršie: comics ; po anglicky: comics) je označenie pre sekvenčne usporiadanú postupnosť obrázkov alebo podobných znakov (okrem animovaného filmu), ktorá sprostredkúva informácie (najčastejšie rozpráva príbeh alebo opisuje nejaký dej) a/alebo na čitateľa esteticky pôsobí. Niektorí autori medzi komiksy zaraďujú aj karikatúru (teda len jeden obrázok).
Obrázky sú väčšinou kreslené (ale môže ísť napríklad aj o fotky) a väčšinou doplnené textom. Text môže byť umiestnený v takzvaných bublinách uprostred obrázka, v okrajovej časti obrázka alebo pod obrazkom. Obrázky sú často doplnené rôznymi zvukomalebnými výrazmi.
Komiks sa dnes považuje za samostatné umenie či žáner. Ide o spojenie literatúry a výtvarného umenia.

Druhy

Komiksy najčastejšie vychádzajú ako literárne dielo, a to buď ako comic strip, jedna strana v inom časopise, zošit (časopis), (viazaná) kniha alebo ako webkomiks. Špeciálny typ komiksu je technický scenár (storyboard) a minikomiks (minicomic).

Rozšírenie

V závislosti od definície komiks začína už egyptskými hieroglyfmi alebo niekedy v 18. storočí. Typický komiks dnešného typu však vznikol až koncom 19. storočia a rozšíril sa začiatkom 20. storočia.
Azda najrozšírenejšie je čítanie a tvorba komiksov v USA, Japonsku a západnej Európe (najmä v Belgicku vo Francúzsku), z východnej Európy v Poľsku a krajinách bývalej Juhoslávie. V Japonsku komiksy čítajú všetky - aj „elitné“ - vrstvy spoločnosti a toto umenie je tam veľmi rozšírené, podobnú tendenciu možno pozorovať aj v iných krajinách ako v Belgicku a vo Francúzsku.
Na Slovensku a v menšej miere v Česku bol pred rokom 1989 (za komunizmu) komiks považovaný za „buržoázne“ a v podstate dekadentné umenie a na Slovensku žiaden dlhší komiks nevyšiel (s pár výnimkami v roku 1969). Išlo fakticky o zakázaný žáner. Komiks bol spravidla obmedzený na zábavný doplnok časopisov na pokračovanie (teda „kreslený seriál“ alebo to, čo dnes nazývame „strip“).

Názvy

Pomenovanie pôvodne vzniklo z anglického „comic strip“ (doslova: komický pás), ale komiksy už dávno nezobrazujú len „komické“ obsahy. Dnes sa ako „strip“ označujú veľmi krátke komiksy (spravidla 2-5 obrázkov a spravidla v novinách). V posledných rokoch sa presadzuje aj nové označenie pre komiks: „sequential art“ (doslova sekvenčné umenie). V USA sa prevažne umelecké komiksy (na rozdiel od tradičných masových komiksov) označujú ako „graphic novel“ (doslova grafický román).
Vo Francúzsku, ktoré má veľkú tradícu v tvorbe komiksov (pozri napríklad Asterix), sa komiksy spravidla nazývajú „bande dessinée“ (doslova: kreslený pás; skratka BD). 
Typicky japonské komiksy sa označujú ako manga. 
Komiks na pokračovanie sa na Slovensku a v Česku spravidla tradične označuje ako „kreslený seriál“.
Peter Russell

Vzdelanie

Študoval matematiku a teoretickú fyziku. Získal tituly z teoretickej fyziky, psychológie a počítačovej vedy na University of Cambridge v Cambridge. Žije v Sausalito v Kalifornii v USA.

Futurologické aktivity

Zaoberá sa problémami vedenia a budúcej evolúcie ľudstva. Pôsobí v Institute of Noetic Sciences, The World Business Academy a v The Findhorn Foundation. Pracuje pre firmu Global Brain, Inc. so sídlom v Palo Alto v Kalifornii.
Mazille

Poloha

Obec má rozlohu 9,48 km². Najvyšší bod je položený 476 m n. m. a najnižší bod 252 m n. m.

Obyvateľstvo

Počet obyvateľov obce je 400 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mons (Charente-Maritime)

Poloha

Obec má rozlohu 15,63 km². Najvyšší bod je položený 31 m n. m. a najnižší bod 14 m n. m.

Obyvateľstvo

Počet obyvateľov obce je 468 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Octavia Spencerová

Kariéra

Svoju kariéru zahájila v roku 1996 vo filme Čas zabíjať spolu so Sandrou Bullockovou. Neskôr si zahrala menšie úlohy vo filmoch ako príklad Nepobozkaná s Drew Barrymore, či druhej časti filmu Spiderman. Účinkovala aj v televíznych seriáloch ako Pohotovosť či Teória veľkého tresku.
Viac dariť sa jej začalo až v roku 2008, keď sa začala objavovať v dôležitejších filmových úlohách. Taktiež režírovala krátky film The Capitain z roku 2009.
V roku 2011 bola obsadená do filmu Farba citov, kde sa objavila ako dobrosrdečná slúžka Minny. Za túto úlohu získala ocenenia Oscar, Zlatý glóbus či BAFTA a stala sa z jednou najvyhľadávanejších herečiek Hollywoodu.
Hrala aj v snímkoch ako Rezistencia (2015), Otcovia a dcéry (2015) či Skryté čísla (2016) za ktorý si vyslúžila druhú nomináciu na Oscara. Tiež prepožičala svoj hlas v animovanej rozprávke Zootropolis (2016).
Matematická štruktúra

Matematická štruktúra je relačný systém
<M;R,R,...,R>,

1 2 n
v ktorom je M ľubovoľná množina a R,R,...,R sú ľubovoľné relácie 1 2 n spĺňajúce isté všeobecne formulované podmienky (zákony, axiómy). Každá matematická štruktúra je predmetom štúdia niektorej matematickej teórie, preto názvy matematických štruktúr často vystupujú v názvoch teórií, napr. teória grúp, teória okruhov, teória zväzov atď.
Armagh (grófstvo)

Geografia

Grófstvo Armagh leží vo vnútrozemí na severovýchode Írska. Zo severu ho ohraničuje jazero Lough Neagh. Na juhu grófstva sa rozprestiera krajinný celok Ring of Gullion, ktorého najvyšší vrch (Slieve Gullion) je zároveň najvyšším vrchom grófstva, dosahuje nadmorskú výšku len 573 m n. m..
Susedí s grófstvom Down na východe a s grófstvom Tyrone na severozápade. Cez Lough Neagh susedí aj s grófstvami Londonderry (Derry) a Antrim. Na juhu a juhozápade susedí s Írskou republikou - s grófstvami Louth a Monaghan.
Almayrac

Polohopis

Almayrac má rozlohu 10,97 km². Najvyšší bod je položený 372 m n. m. a najnižší bod 248 m n. m.

Obyvateľstvo

Almayrac má 297 obyvateľov (2009).
Graf vývoja obyvateľstva:
Zdroje: INSEE
Prehľad úspechov slovenskej gymnastiky

Prehľad úspechov slovenskej gymnastiky sumarizuje prehľad medailí slovenských gymnastov na vrcholných svetových a európskych podujatiach v ére samostatnosti, ako aj v reprezentácii Česko-Slovenska.

História

Česko-Slovensko patrilo v minulosti medzi gymnastické veľmoci, o čom svedčí množstvo medailí z olympijských hier a majstrovstiev sveta. Slovenskí gymnasti prispeli k tejto medailovej žatve skromným dielom, najmä ako členovia družstiev. Matylda Pálfyová  pomohla k zlatej medaile družstva ČSR na MS 1938, kde pridala aj bronz z viacboja jednotlivkýň. Druhou slovenskou majsterkou sveta sa stala v Dortmunde 1966 Marianna Némethová-Krajčírová , dlhé roky česko-slovenská gymnastická „dvojka“ za najväčšou hviezdou 60. rokov 20. storočia Věrou Čáslavskou. Zatiaľ poslednou slovenskou medailistkou z vrcholného podujatia bola Detvianka Jana Labáková, bronzová na bradlách na ME 1983 v Göteborgu.
V ére samostatnosti dosiahol najlepšie výsledky Samuel Piasecký, dvakrát piaty na majstrovstvách Európy v cvičení na bradlách a na tom istom náradí ôsmy na majstrovstvách sveta 2010 .
Bioluminiscencia

Bioluminiscencia je vyžarovanie viditeľného svetla (luminiscencia, svetielkovanie) živými organizmami.
Iburi (provincia)

Provincia Iburi (jap. 胆振国 – Iburi no kuni) bola stará japonská provincia na ostrove Hokkaidó, ktorá existovala iba krátko. Zodpovedá súčasnej podprefektúre Iburi, okresu Jamakoši v podprefektúre Oshima, okresu Abuta v podprefektúre Širibeši, mestám Čitose a Eniwa v podprefektúre Išikari a dedine Šimukappu v podprefektúre Kamikawa.
Provincia Iburi bola vytvorená 15. augusta 1869 s 8 okresmi. V roku 1872 pri sčítaní ľudu mala provincia 6 251 obyvateľov. V roku 1882 boli provincie na Hokkaidó zrušené.
Pusté Úľany

Poloha

Obec sa nachádza na Podunajskej rovine, v západnej časti okresu Galanta. Je vzdialená 14 km od Galanty, 15 km od Senca, 18 km od Trnavy a 40 km od Bratislavy a leží na ceste III/1334, spájajúcej Veľký Grob a Sládkovičovo. Nadmorská výška v obci sa pohybuje od 118,6 m.n.m. do 130 m.n.m. Tunajšie pôdy patria z hľadiska bonity medzi najlepšie a prevažná časť územia je poľnohospodársky veľmi intenzívne využívaná. Poľnohospodárska pôda tvorí 81,7% výmery katastra.

Dejiny

Prvá známa písomná zmienka dotýkajúca sa územia obce pochádza z roku 1221. Nachádza sa v listine uhorského kráľa Ondreja II., ktorou venoval za odmenu svojmu vernému Sazlovi tri poplužia zeme Tewel, patriacej k Bratislavskému hradu. Villam Fudemus, ako sa v texte názov obce vyskytuje, slúžil na označenie tohto územia. Listina je dnes uložená v Maďarskom krajinskom archíve v Budapešti.
Jednoduchý výrok

Jednoduchý výrok (výroková logika) je výrok, ktorý neobsahuje zložky, ktoré by samy boli výrokmi.
Les Authieux

Poloha

Obec má rozlohu 4,87 km². Najvyšší bod je položený 150 m n. m. a najnižší bod 140 m n. m.

Obyvateľstvo

Počet obyvateľov obce je 243 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Krvná doštička

Krvné doštičky alebo trombocyty sú druh krvných teliesok. 
Sú to oválne alebo okrúhle útvary bez jadra, čiže nie sú to pravé bunky. Ich tvar je taktiež nestály. Ich jedinou funkciou je zrážanie krvi na zastavenie krvácania. U človeka je ich 250 × 10⁹ v litri. Sú to najmenšie telieska v krvi.
Vznikajú fragmentáciou cytoplazmy veľkých buniek v červenej kostnej dreni – megakaryocytov. Žijú iba niekoľko dní. Pri poškodení cievnej steny sa zhlukujú, rozpadajú a uvoľňujú trombokinázu, ktorá premieňa fibrinogén z krvnej plazmy na vláknitý fibrín a vytvára krvnú zrazeninu – trombus (krvnú zátku). Tomuto deju predchádza zúženie cievy v poranenom mieste.
Podobnú funkciu u bezstavovcov plnia koagulocyty, ktoré na rozdiel od trombocytov majú jadro.
Oudenburg

Obyvateľstvo

Mesto má približne 8 972 obyvateľov (2010).
Autrey-lès-Gray (obec)

Poloha

Obec má rozlohu 32,4 km². Najvyšší bod je položený 254 m n. m. a najnižší bod 192 m n. m.

Obyvateľstvo

Počet obyvateľov obce je 449 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodná federácia touch rugby

Dejiny

FIT bola založená pri príležitosti austrálskych majstrovstiev touch rugby v Melbourne v roku 1985. Zúčastnili sa ich členovia z Austrálie, Nového Zélandu, Fidži a Papuy-Novej Guiney. V roku 1986 sa k nim pridala Kanada a USA, a už v roku 1988 boli usporiadane prvé majstrovstvá sveta, ktorých sa zúčastnilo 5 krajín.
Brašov (mesto)

Brašov (rum. Braşov, maď. Brassó, nem. Kronstadt) je mesto v Rumunsku a hlavné mesto rovnomennej župy v Sedmohradsku (resp. v časti zvanej Burzenland) obklopené Karpatami. Nachádza sa 166 km severne od Bukurešti a má 283-tisíc obyvateľov. Na cintoríne vedľa Kostola sv. Mikuláša je pochovaný rumunský národovec a politik Aurel Popovici.

Dejiny

Mesto založil rád nemeckých rytierov ako Kronstadt okolo roku 1211, keď sem rád prišiel na pozvanie uhorského kráľa Ondreja II.. V 13. storočí ho kolonizovali nemeckí osadníci, ktorí až do roku 1876 požívali v rámci Uhorska autonómiu v rámci tzv. Kráľovej zeme (nem. Königsboden, lat. Fundus Regius, maď. Királyföld).
Od roku 1918 je súčasťou Rumunska. Medzi rokmi 1951 – 1961 sa mesto volalo Oraşul Stalin, po Stalinovi. V roku 1971 tu bola založená univerzita.

Charakter mesta

V meste sú závody automobilového priemyslu, ako aj iných odvetví priemyslu, napríklad chemického a drevospracujúceho. Jazdia sem aj turisti, zachovalo sa historické jadro a gotický kostol zo 14. – 15. storočia. Konajú sa tu hudobné festivaly.
Čchung-čching

Etymológia

Názov mesta Čchung-čching pozostáva zo slov 重 Čchung (čo znamená "znovu, opätovne") a 庆 čching (čo znamená "slávnosť, oslavovať"). Dohromady názov znamená doslova "Opakujúca sa slávnosť".

Poštové známky

V tomto vtedy najväčšom meste čínskej provincie S'-čchuan bola francúzska pošta. Vtedajšie indočínske poštové úrady tu používali v rokoch 1903 až 1922 známky Francúzskej Indočíny s pretlačami TCHONGKING alebo TCH'ONG K'ING. Bolo vydaných 67 pretlačovacích provizórií.
Zadní Hutisko

Ochrana

Predmetom ochrany je druhé najväčšie krupníkové teleso v Česku.
Územie pamiatky je súčasťou chráneného vtáčieho územia a Chránenej krajinnej oblasti Jeseníky
Champfleury (Marne)

Poloha

Obec má rozlohu 4,02 km². Najvyšší bod je položený 144 m n. m. a najnižší bod 88 m n. m.

Obyvateľstvo

Počet obyvateľov obce je 531 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Septooptická dysplázia

Klinické prejavy

Porucha vývoja zrakového nervu sa zväčša prejaví slepotou a nystagmom. Porucha produkcie hormónov podmozgovej žľazy sa prejaví zaostávaním rastu (chýbajú somatotropín a tyreotropín). U 50% pacientov sú prítomné epileptické záchvaty ako prejavy porúch vývoja mozgu.
Poruchy vývoja mozgu najlepšie zobrazí vyšetrenie magnetickou rezonanciou.
Jihočeské pánve

Vznik

Jihočeské pánve vznikli ako rozsiahla zníženina pôsobením tlaku od juhu v počiatkoch alpínskeho vrásnenia. Prvé poklesy krajinských krýh pozdĺž hlbinných zlomov sú datované do konca kriedy v období pred 100 miliónmi rokmi, ktoré neskôr pokračovali takmer do súčasnej doby. Koncom druhohôr sa Jihočeské pánve stali dnom mora, neskôr s vyzdvihnutím Českého masívu zaplavením panvovej priehlbiny sladkovodné jazero s odtokom na juh. Svoju dnešnú podobu začali panvy získavať až koncom treťohôr asi pred 4 miliónmi rokov.

Vodstvo

Jihočeské pánve sa rozkladajú v povodí Vltavy, Otavy a Lužnice. Nachádzajú sa v nich najväčšie české rybníky Rožmberk, Horusický rybník, Bezdrev, Dvořiště, Velký Tisý, Záblatský rybník, Dehtář, Staňkovský rybník, Velká Holná, Svět, Koclířov, Kačležský rybník a Opatovický rybník.

Klimatické podmienky

Priemerná teplota v oblasti Juhočeských panví sa pohybuje medzi 7,5 - 8,5°C. Priemerné množstvo ročných zrážok činí asi 600-650 mm.
Arabské písmo

Charakteristika

Arabské písmo sa píše sprava doľava a stránky v arabských knihách a novinách za sebou nasledujú v opačnom smere ako v knihách písaných latinským písmom.
Arabské písmo patrí medzi spoluhláskové písma, čo znamená, že jednotlivé písmená sú spoluhláskové, aj keď niektoré z nich môžu označovať napr. dlhé samohlásky. Arabská abeceda má 28 písmen. Spolu so základnými písmenami sa používa aj množstvo diakritických znamienok, vo väčšine textov sa však používa len časť z nich.
Arabské písmo je kurzívne - jeho tlačená podoba zobrazuje rukopisné tvary. Neexistujú rozdiely medzi veľkými a malými písmenami, ktoré sa nachádzajú napr. v latinke. Typickou charakteristikou arabského písma je, že jednotlivé písmená majú rozličné tvary v závislosti od pozície v slove. Okrem samostatného tvaru rozoznávame počiatočný (iniciálny), stredový (mediálny) a koncový (finálny) tvar písmen.
Le Rouget

Poloha

Obec má rozlohu 8,23 km². Najvyšší bod je položený 665 m n. m. a najnižší bod 555 m n. m.

Obyvateľstvo

Počet obyvateľov obce je 990 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Blandainville

Poloha

Obec má rozlohu 13,68 km². Najvyšší bod je položený 173 m n. m. a najnižší bod 152 m n. m.

Obyvateľstvo

Počet obyvateľov obce je 216 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sévignacq

Poloha

Obec má rozlohu 17,43 km². Najvyšší bod je položený 282 m n. m. a najnižší bod 179 m n. m.

Obyvateľstvo

Počet obyvateľov obce je 685 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thonon-les-Bains

Poloha

Obec má rozlohu 16,21 km². Najvyšší bod je položený 569 m n. m. a najnižší bod 371 m n. m.

Obyvateľstvo

Počet obyvateľov obce je 33 516 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kallithea

Kallithea (novogr. Καλλιθέα) je mesto v Grécku, nachádza sa na polostrove Atika, a je predmestím Atén. Žije tu okolo 110 000 obyvateľov.

História

Kallithea bola založená v roku 1884, teda v čase, kedy sa začala masovo osídlovať Attika a Atény. Význam mesta sa zvýšil medzi rokmi 1920, kedy sa tu po grécko-tureckej výmene obyvateľstva usadilo tisícky Maloázijských Grékov, predovšetkým Grékov z Pontu. Usadili sa tu obyvatelia pontských miest ako Sinopi, Sampsunta, Kerasunta, Trapezunta, Tripoli a Argyrupoli. Okrem nich sem prišli aj Gréci z Krymu, z miest Odessa a Mariupol. V tridsiatych rokoch sa tu usadili aj Pontskí Gréci z Gruzínska. Po príchode týchto Grékov tu vláda musela postaviť celé obytné štvrte. Ľudia boli chudobní, preto tu bola v 20. – 40. rokoch pomerne vysoká kriminalita. Aj tu pôsobili slávny speváci štýlu Rembetiko. Pre tento štýl je najslávnejšia mestská štvrť Tzitzifies, kde hrali slávni hudobníci ako Stelios Vamvakaris, Vasilis Tsitsanis či Manolis Chiotis. Po 2. sv vojne sa prišleci definitívne adaptovali do spoločnosti a v Kallithei sa postavili viaceré budovy či námestia. Mesto sa postupne skrášlovalo. Po páde komunizmu sem zo sovietskeho zväzu prišli ďalší Gréci.
Longuevillette

Poloha

Obec má rozlohu 2,06 km². Najvyšší bod je položený 157 m n. m. a najnižší bod 109 m n. m.

Obyvateľstvo

Počet obyvateľov obce je 79 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rým

Rým je zvuková zhoda dvoch alebo viacerých slabík na istých bodoch veršov, najčastejšie na ich koncoch. Rozsah zhody je v každej národnej poézii odlišný, mení sa aj v rámci jednej národnej literatúry (zmeny závisia od obdobia, literárnej školy, autorov, i od básnického vývinu jednotlivca). Napriek tomu, že rým je predovšetkým zvukovou zhodou, medzi slovami v rýme vzniká širší vzťah, do vzájomného súvisu vstupujú celé slová a ich významy. Do tohto vzťahu niekedy vstupujú aj významy slov v skrytej prítomnosti, teda významy slov, ktoré by sa mohli rýmovať, ale do rýmu nevstúpili. 
Rým je vertikálnou metaforou, pretože sa v ňom vstupujú do vzťahu slová, ktoré sa obyčajne nespájajú v mimoumeleckých prejavoch. Ich čiastočná podobnosť, nevyhnutná zložka básnickej obraznosti vôbec, je obsiahnutá v podobnom zvuku. Čiastočná zvuková zhoda je tzv. tertium comparationis, ktoré stavia do prirovnania slová na konci veršov.

Združený rým

O združenom rýme hovoríme vtedy, ak zvuková zhoda slabík na konci veršov sa dá vyjadriť pomocou schémy: „aabb“ (Prvý riadok sa zhoduje s druhým a tretí so štvrtým....).

Obkročný rým

O obkročnom rýme hovoríme vtedy, ak zvukomalebná zhoda slabík na konci veršov sa dá vyjadriť pomocou schémy: „abba“ (Prvý sa rýmuje s posledným a druhý s tretím alebo sa opakuje)

Striedavý rým

O striedavom rýme hovoríme vtedy, ak zvukomalebná zhoda slabík na konci veršov sa dá vyjadriť pomocou schémy: „abab“ (Prvý sa rýmuje s tretím a druhý so štvrtým)

Prerývaný rým

O prerývanom rýme hovoríme vtedy, ak zvukomalebná zhoda slabík na konci veršov sa dá vyjadriť pomocou schémy: „abcb“ (Prvý sa rýmuje s piatym, druhý so štvrtým  )

Postupný rým

O postupnom rýme hovoríme vtedy, ak zvukomalebná zhoda slabík na konci veršov sa dá vyjadriť pomocou schémy: „abcabc“.

Exotický rým

O exotickom rýme hovoríme ak:
sa rýmujú dve slová cudzieho pôvodu alebo má cudzí pôvod aspoň jedno z nich, napr. avantGARDE / budeš mi robiť GARDE?
Mladá Európa

Mladá Európa je medzinárodné republikánske a demokratické združenie založené 1834 vo Švajčiarsku. Tvorili ho tajné spolky Mladé Nemecko, Mladé Poľsko, Mladé Taliansko a ďalšie. Jej členovia sa snažili vytvoriť federáciu európskych národných štátov, koncom 30. rokov sa rozpadla. Veľký vplyv mala na štúrovskú generáciu.
Vápenný vrch

Ochrana

Predmetom ochrany je jedinečný geologický útvar, zvyšky prirodzených lesných porastov s teplomilnými spoločenstvami. Prírodná rezervácia zahŕňa rovnomenný vrch geomorfologicky spadajúci do celku Frýdlantská pahorkatina a okrsku Raspenavská pahorkatina.
Paulhan (Hérault)

Poloha

Obec má rozlohu 11,26 km². Najvyšší bod je položený 83 m n. m. a najnižší bod 18 m n. m.

Obyvateľstvo

Počet obyvateľov obce je 3 563 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Evliya Çelebi

Život

Narodil sa v Istanbule ak syn hlavného palácového zlatníka Derviša Mehmed Zilliho. V mladosti získal široké vzdelanie. Študoval jazyky, literatúru, hudbu, kaligrafiu. Naučil sa naspamäť korán. Pomocou svojho strýka Melek Ahmed Pašu sa dostal do služieb sultána Murada IV. Po krátkej službe predčitateľa Koránu v sultánskom paláci sa zúčastnil na mnohých vojenských výpravách v rozličných častiach Osmanskej ríše. Ako cestovateľ prešiel mnohé krajiny v Európe (Ukrajinu, Krym, Rumunsko, Uhorsko, Albánsko, Grécko, Bulharsko), Blízkom východe (Anatólia, Sýria, Palestína, Arabský polostrov, Irak, Kaukaz) a Afriku.
Trikrát navštívil aj územie dnešného Slovenska. V roku 1661 prišiel zo Sedmohradska do Košíc. V rokoch 1663-64 sa zúčastnil bitky pri Parkane (Štúrovo), obliehania a dobytia Nových Zámkov. Navštívil Šurany, Nitru a Levice. V roku 1665 navštívil Bratislavu, Leopoldov, Hlohovec a znovu Nitru, Šurany a Nové Zámky.

Dielo

Svoje poznatky, skúsenosti a zážitky z ciest zaznamenal na konci svojho života v desaťzväzkovom diele Kniha ciest, ktoré poskytuje najrozličnejšie historické, geografické, etnografické a jazykové údaje o precestovaných krajinách.
Pahorek u Vržanova

Ochrana

Dôvodom ochrany je zachovanie subxerofilných trávnych spoločenstiev s celou škálou typických pastvinných druhov s výskytom borievky obyčajnej.
Orchester

Orchester je inštrumentálne teleso, zvyčajne s veľkým počtom hudobníkov so sláčikovou, dychovou a niekedy aj perkusnou sekciou. Slovo orchester je odvodené z názvu pre priestor pred starogréckou scénou, kde bol umiestnený zbor. Orchester sa zväčšoval výrazne počas osemnásteho a devätnásteho storočia, v dvadsiatom storočí sa v zložení zmenil len veľmi málo.
Menší orchester (okolo štyridsať hudobníkov a menej) sa nazýva komorný orchester.
Orchester s plným obsadením (okolo 100 hudobníkov) zvyčajne voláme symfonický orchester alebo filharmonický orchester, hoci tieto prídavné mená neoznačujú presný počet hudobníkov ani inštrumentálne rozloženie. Aktuálny počet hudobníkov môže kolísať aj v závislosti od predstavenia a veľkosti sály, v ktorej práve hrajú.